Ski Aggu

August Jean Diederich (s. 3. marraskuuta 1997 Berliini, Saksa), taiteilija­nimeltään Ski Aggu, on saksalainen muusikko ja rap-artisti. Hänen tavaramerkkeihinsä kuuluu laskettelulasien käyttö julkisissa esiintymisissä. 
Ski Aggu on julkaissut kolme albumia: "war film gewesen" (2022), "Denk mal drüber nach..." (2023) ja "Wilmersdorfs Kind" (2024). Ski Aggun kappaleet ovat menestyneet erityisesti saksankielissä maissa, mutta jotkin kappaleet ovat menestyneet muissakin Euroopan maissa. Ski Aggu julkaisi ensimmäisen kappaleensa ”Weißwein &amp; Pappbecher” vuonna 2020. Hän saavutti läpimurtonsa vuonna 2022 kappaleella ”Party Sahne”. 
Lapsuus ja nuoruus.
August Diederich syntyi ja varttui Wilmersdorfin kaupunginosassa Charlottenburg-Wilmersdorfin hallintoalueella, Berliinissä. Hänen isoisänsä on SPD:n poliitikko ja politologi Nils Diederich.
Omien kertomustensa mukaan Diederich asui jonkin aikaa Irlannissa, jossa hän harrasti brasilialaista jujutsua ja voitti siinä Irlannin mestaruuden omassa painoluokassaan. Diederich on myös harrastanut jalkapalloa berliiniläisessä FC Internationale Berlinissä. Diederich on sanonut seuraavansa Hertha BSC:tä, SSC Napolia ja Celtic FC:tä. Hänet on nähty toisinaan näiden joukkueiden pelipaidoissa. 
Ura.
Ensimmäiset vuodet.
Ski Aggu alkoi julkaista musiikkiaan SoundCloudissa vuonna 2018. Hänen ensimmäiset kappaleensa keskittyivät juhlimiseen, vaikkakin kappaleiden sävy oli synkempi ja melankolisempi. Ski Aggun kappaleilla on esiintynyt usein ensimmäisistä julkaisuista lähtien Ritter Lean. 
Ski Aggu julkaisi Spotifyssa ensimmäisen kappaleensa ”Weißwein &amp; Pappbecher” vuonna 2020 koronaviruspandemian aikana. Siitä lähtien hän on julkaissut uusia kappaleita säännöllisesti. Ski Aggu julkaisi toisen kappaleensa, ”Super Wavy”, yhteistyössä YFG Paven kanssa vuonna 2020. Kappale pysyi hänen eniten striimattuna kappaleenaan Spotifyssa aina ”Party Sahne” -kappaleen julkaisuun vuoteen 2022 asti.  
Nousu tietoisuuteen.
Ski Aggu esiintyi vuonna 2021 lähinnä yökerhoissa. Seuraavana vuonna 2022 hän esiintyi useilla festivaaleilla Saksassa ja Itävallassa, kuten Heroes Festivalilla Geiselwindissä, splash!:ssa, Poolbar Festivalills ja Frequencyssä. Vuonna 2022 Ski Aggu julkaisi kappaleen ”Hubba Bubba” yhteistyötyössä Smilez &amp; Southstar -duon toisen jäsenen Rob ”Southstar” Campmanin kanssa.
Ski Aggu saavutti läpimurtonsa lokakuussa 2022 kappaleella ”Party Sahne”, jossa olivat mukana musiikituottajat Endzone ja Ericson. Kappale sisältää melodian ruotsalaisen Caesars -yhtyeen kappaleesta ”Jerk It Out”. ”Party Sahne” nousi Saksan singlelistalla sijalle 32. Marras- ja joulukuussa 2022 Ski Aggu piti ensimmäisen kiertueensa, jonka nimi oli Aprés Ski. Ski Aggu julkaisi joulukuussa 2022 debyyttialbuminsa "2022 war Film gewesen". Albumi sisältää 11 kappaletta. 
Ski Aggu julkaisi toukokuussa 2023 singlen ”Friesenjung” yhteistyössä alankomaalaisen muusikon Joost Kleinin ja koomikko Otto Waalkesin kanssa. Kappale on uudelleentulkinta Waalkesin alkuperäisestä kappaleesta, joka perustuu puolestaan brittiläisen muusikko Stingin vuoden 1987 kappaleeseen ”Englishman in New York”. Ski Aggun kappale nousi Saksan ja Itävallan singlelistojen ykköseksi. Kappale esiintyi Ski Aggun toisella studioalbumilla "Denk mal drüber nach...", jonka hän julkaisi myöhemmin lokakuussa samana vuonna. Albumilla on 14 kappaletta. Ski Aggu piti myös lokakuussa 2023 toisen ison kiertueensa. Kiertueen nimi oli Campaign Tour 2023, ja se järjestettiin Saksassa ja Itävallassa.
Vuodet 2024–.
Ski Aggu julkaisi elokuussa 2024 kolmannen albuminsa, "Wilmersdorfs Kind". Albumi nousi listaykköseksi Saksassa ja Itävallassa ja toiseksi Sveitsissä. Albumilla on 16 kappaletta, joista useat nousivat Saksan singlelistoille. Näitä kappaleita olivat muun muassa ”Balla Balla”, saksalaisen muusikon Ikkimelin kanssa yhteistyössä tehty ”DEUTSCHLAND 🇩🇪” sekä saksalaisen pop-yhtye Jeremiasin kanssa tehty ”Bye x3”. Albumilla vierailee muitakin muusikkoja, kuten Makko ja Ritter Lean. 
Vuonna 2024 Ski Aggu piti kolmannen kiertueensa, Die Letze Tour. Vuonna 2024 Weezessä pidetyssä konsertissa Ski Aggu esiintyi pyörätuolissa, mihin hän kertoi syyksi lievän loukkaantumisen Itävallassa. Saman vuoden syyskuussa Leipzigissa pidetyssä Highfield Festivalissa Ski Aggun esityksen aikana maailmanpyörä syttyi tuleen ja aiheutti noin 30 henkilön loukkaantumisen.  
Syyskuussa 2024 Ski Aggu oli mukana RTL Television -kanavalla lähetetyssä Stefan Raabin comeback-show’ssa, jossa Raab esitteli ensimmäistä kertaa hänen uuden kappaleensa ”Pa aufs Maul”, jossa ovat mukana Ski Aggu ja saksalainen rap-artisti Sido. 
Ski Aggu järjesti kesällä 2025 kahden kuukauden pituisen Ski Aggu Open-Airs -kiertueen, jossa hän esiintyi Saksassa. Tämän jälkeen Ski Aggu kertoi lähtevänsä ensimmäiselle kansainväliselle kiertueelle, Ski Aggu World Tourille, joka alkaisi loppuvuonna 2025 ja loppuisi seuraavana vuonna 2026. Kiertueella hän esiintyisi 11 eri maassa, monissa Euroopan kaupungeissa, kuten Lontoossa ja Milanossa. Lisäksi kiertueella hän esiintyisi ensimmäistä kertaa Yhdysvalloissa New Yorkissa, joka olisi kiertueen päättävä esiintyminen.
Tyyli.
Ski Aggulle on ominaista hiihtolasien käyttö julkisissa esiintymisissään. Hänen toinen tavaramerkkinsä on hänen mullettinsa. Vuonna 2022 "der Tagesspiegel" kuvaili Ski Aggun kappaleiden sanoitusten määrittäviksi piirteiksi ”Länsi-Berliinin tapahtumapaikkoja”, juhlien selkeitä ylilyöntejä ja sanaleikkejä huumorin ja ”yhteiskuntakriittisten otosten” välillä. Haastattelussa hän puhui ”sosialistisemman kapitalismin” puolesta. Hänen mukaansa kaikille pitäisi tarjota tietyn suuruinen perustulo. Uutissivusto "Watsonin" mukaan Ski Aggu nojaa kappaleidensa sanoituksissa ”paljon sanaleikkeihin ja 2000-luvun alun nostalgiaan”. 
Ski Aggu mainostaa itseään ja omaa musiikkiaan pääasiassa sosiaalisen mediassa Instagramin ja Tiktokin kautta. Siellä hän esittelee itseään ”pikkurikollisena huligaanina”. "Die Zeit" -lehden toimittaja Johann Voigt kuvailee Ski Aggua ”koronaviruspandemian jälkeisen hedonismin tyypilleseksi edustajaksi, joka viettää aikaa klubeilla, ulkoilmatapahtumissa ja internetissä”. 
Palkinnot.
1 Live Krone.
Lähteet: 
Hiphop.de-palkinnot.
Lähde: